
09.09.2026.   

Par iepirkuma procedūras „Notekūdeņu attīrīšanas iekārtu pārbūve Kleistu ielā 28, Rīgā”, Identifikācijas Nr. RS/2026/59, nolikuma prasībām

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija no iespējamā piegādātāja ir saņēmusi vēstuli ar lūgumu sniegt skaidrojumu par iepirkuma procedūras “Notekūdeņu attīrīšanas iekārtu pārbūve Kleistu ielā 28, Rīgā” (ID Nr. RS/2026/59), turpmāk – Iepirkums, nolikumā ietvertajām prasībām.

Jautājums: 
Projekta dokumentācijā paredzētas vairākas ūdenssaimniecības iekārtas ar vadības un automātikas blokiem, tostarp sadzīves kanalizācijas sūkņu stacija, ražošanas kanalizācijas sūkņu stacija, plūsmas uzskaites mezgls, naftas produktu atdalītāji, tehniskais filtrs un naftas produktu krājrezervuārs. Rasējumos UKT/LKT-6 un UKT/LKT-12 norādīts, ka kanalizācijas sūkņu staciju darbības un avārijas dati jāpārraida gan uz centrālo kontrolpunktu, gan uz operatora GSM mobilo tālruni, nosūtot īsziņu ar bojājuma kodu. UKT/LKT-6 papildus norādīta GSM moduļa izmantošana kā SCADA saskarnei ar Modbus RTU vai Modbus TCP protokolu. Vienlaikus projekta dokumentācijā nav identificēts centrālais kontrolpunkts, tā atrašanās vieta, esošā SCADA vai cita vadības sistēma, pieslēguma punkts un tehniskās prasības. Tāpat nav nepārprotami paredzēts datu kabelis no sadalnēm VS-1, VS-2 un VS-3 līdz centrālajam kontrolpunktam. Darbu daudzumu sarakstā norādītie Cu 2×2,5, LiYCY 3×1,5 un DS300 kontrolkabeļi pēc to izvietojuma un apjoma ir attiecināmi uz lokālajiem savienojumiem starp sadalnēm, iekārtām un devējiem, nevis uz skaidri definētu datu pārraides tīklu līdz Pasūtītāja vadības sistēmai. Nav arī noteikts, vai uz centrālo kontrolpunktu jānodod tikai abu kanalizācijas sūkņu staciju dati vai arī VS-1, VS-2 un VS-3 izvietoto pārējo iekārtu vadības bloku signāli.
Lūdzu precizēt:
1. Vai datu pārraide no sadalnēm VS-1, VS-2 un VS-3 uz centrālo kontrolpunktu jānodrošina pa mobilo sakaru tīklu, izmantojot GSM modemu, vai pa izbūvējamu vadu datu tīklu?
2. Ja paredzēts vadu savienojums, lūdzam norādīt centrālā kontrolpunkta atrašanās vietu, pieslēguma punktu, kabeļa tipu, kabeļa trasi un aptuveno garumu, kā arī izmantojamo datu pārraides protokolu.
3. Ja paredzēta integrācija esošā SCADA vai citā Pasūtītāja vadības sistēmā, lūdzam norādīt sistēmas nosaukumu, integrācijas tehniskās prasības un nododamo signālu sarakstu, kā arī precizēt, vai Pretendentam piedāvājumā jāiekļauj sistēmas programmēšana, vizualizācijas izveide, licences un citi integrācijas darbi.
4. Lūdzam norādīt, kuru iekārtu dati jānodod centrālajam kontrolpunktam un/vai operatora mobilajam tālrunim, kā arī katrai iekārtai nepieciešamos darba stāvokļa, mērījumu, brīdinājuma un avārijas signālus.
5. Lūdzam precizēt, vai GSM modemi, antenas un SIM kartes jāiekļauj Pretendenta piedāvājumā, kā arī kas nodrošinās mobilo sakaru pakalpojumu un segs tā abonēšanas izmaksas pēc objekta nodošanas ekspluatācijā.
Minētie precizējumi ir nepieciešami, lai Pretendenti varētu vienādi noteikt automātikas un datu pārraides darbu apjomu un sagatavot savstarpēji salīdzināmus finanšu piedāvājumus.
6. Projekta tehniskajā specifikācijā noteikts, ka esošais betona bruģis ir jādemontē, jānotīra, jāsakārto uz paletēm un jānodod Pasūtītājam, savukārt tā atkārtota izmantošana objektā ir pieļaujama, vienojoties ar Pasūtītāju. Arī rasējumā TS‑CD‑02 norādīts, ka esošo demontēto bruģakmeni ir pieļaujams izmantot atkārtoti. Vienlaikus projektā jaunajam segumam ir noteikts konkrēts bruģakmens veids, izmērs, biezums un virsmas izpildījums. Lūdzam precizēt, vai Pretendentam piedāvājumā jāparedz visa projektētā bruģa seguma izbūve no jauna bruģakmens, bet demontētais bruģis jānodod Pasūtītājam, vai arī pieļaujama daļēja seguma izbūvē izmantot demontēto bruģakmeni. Ja jāparedz demontētā bruģa atkārtota izmantošana, lūdzam norādīt tā izmantojamo apjomu un seguma zonas.


Atbilde: 
[1]
Šī projekta ietvaros ir paredzētas 2 kpl. KSS ar gatavību datu pārraidei GMS tīklā, t.i. komplektā jābūt iekļautiem GSM modemiem un antenām atbilstoši KSS specifikācijām (skatīt nolikuma 7. pielikumā “Būvprojekts” 2.UKT LKT sadaļu, rasējumus failā “UKT LKT-6 K1 KSS” un failā “UKT LKT-12 RK1 KSS”). KSS vadības skapis un automātika nodrošināma kompleksi viena sūkņu ražotāja/piegādātāja apjomā. GSM modems ar antenu ietilpst katra KSS piegādes komplektā, bez SIM kartēm, bez abonēšanas. Datu pārraide un/vai vadu datu tīkla izbūve un integrācija SCADA sistēmā tiks risināta cita projekta ietvaros.

Pārējām iekārtām ir paredzēti datu moduļi (DTU - data transfer unit) atbilstoši iekārtas specifikācijai vai darbu apjomā norādītajam modelim.

Sadalne VS-1.
Atbilstoši rasējumam failā “UKT LKT-12 RK1 KSS” un nolikuma 6.pielikuma “Darbu daudzumu un izmaksu saraksts” Lokālās tāmes Nr. 1-2 “Pašteces kanalizācija K2” 49. pozīcijai ražošanas KSS vadības un automātikas bloks izvietojasm VS-1 sadalnē, līdz ar to arī datu pārraides modulis (GSM modems, antena) izvietojams šajā sadalnē.

Atbilstoši rasējumam failā “UKT LKT-10 Naftas nostādinātājs” naftas produktu atdalītājs ar smilšu nostādinātāju jāaprīko ar naftas līmeņa signalizāciju un smilšu līmeņa signalizācijju, tā modelis ir noteikts Lokālās tāmes Nr. 1-2 “Pašteces kanalizācija K2” 44. pozīcijā un ir norādīts vadības bloks "ID OIL-30" un ir izvietojams VS-1 sdalnē. GSM modems nav paredzēts.

Atbilstoši rasējumam failā “UKT LKT-9 Plūsmas uzskaite” un Lokālās tāmes Nr. 1-2 “Pašteces kanalizācija K2” 42. pozīcijai plūsmas mērītāja vadības bloks "IFC 050" izvietojams VS-1 sadalnē. GSM modems nav paredzēts.

Atbilstoši rasējumam failā “UKT LKT-7 Naftas nostādinātājs DUS” naftas produktu atdalītājs ar smilšu nostādinātāju jāaprīko ar naftas līmeņa signalizāciju un smilšu līmeņa signalizācijju, tā modelis ir noteikts Lokālās tāmes Nr. 1-3 “Lietus kanalizācija LK1” 41. pozīcijā un ir norādīts vadības bloks "ID SET-34" un ir izvietojams VS-1 sadalnē. GSM modems nav paredzēts.

Līdzvērtīgi skatīt arī rasējumos, faili “UKT LKT-14 Naftas nostādinātājs laukumiem”, “UKT LKT-11 Tehniskais filtrs”, paredzēto iekārtu specifikācijās un Lokālajā tāmē norādītās instrukcijas.


Sadalne VS-2.
Atbilstoši rasējumam failā “UKT LKT-6 K1 KSS” un Lokālās tāmes Nr. 1-1 “Pašteces kanalizācija K1” 18.pozīcijai sadzīves KSS vadības un automātikas bloks izvietojams VS-2 sadalnē, līdz ar to arī datu pārraides modulis (GSM modems, antena) izvietojams šajā sadalnē.


Sadalne VS-3.
Atbilstoši rasējumam failā “UKT LKT-13 Naftas krājrezervuārs” naftas krājrezervuārs jāaprīko ar līmeņa signalizāciju, tā modelis ir precizēts Lokālās tāmes Nr. 1-2 “Pašteces kanalizācija K2” 53. pozīcijā un ir norādīts vadības bloks "ID OIL‑30‑3G", kas atbilstoši specifikācijai ir "līmeņa signalizācija ar datu pārraides moduli (3G modems ar antenu)", kas izvietojams VS-3 sadalnē. 


[2]
Šī projekta ietvaros vadu tīkla savienojums ar kontrolpunktu nav paredzēts. 

[3]
Šī projekta ietvaros netiek risināta integrācija esošā SCADA sistēmā. Tas tiks risināts cita projekta ietvaros. Projekta abu KSS komplektācijā ir paredzētas datu pārraides iekārtas (GSM modemu) komplektā (skatīt rasējumus failā “UKT LKT-6 K1 KSS” un failā “UKT LKT-12 RK1 KSS”) un gatavība datu pārraidei. Piedāvājumā nav jāiekļauj programmēšanas darbi, vizualizācijas izveide, licences un citi integrācijas darbi. Izpildītājam ir jānodrošina izbūvējamās sistēmas sagatavošana datu nosūtīšanai (un dokumentēšana ieregulēšanas protokolā) caur GSM modemu:
· kurš sūknis ir darbībā:  sūknis1/sūknis2;
· sūknis: darbojas/apstādināts;
· vadības režīms: rokas/auto;
· līmeņa rādījums;
· sūkņa darba stundas, iedarbināšanas reišu skaits;
· sūkņa aktīvā jauda;
· avārijas stāvoklis;
· u.c. parametri, kas nepieciešami KSS darbības attālinātai diagnostikai un darbības novērtēšanai;

[4]
Skatīt atbildi uz 3. jautājumu. 
Papildus - tām iekārtām, kurām nav noteikti GSM modemi komplektācijā, bet ir paredzēta datu pārraide, ir jābūt gatavām datu pārraidei atbilstoši iekārtas funkcijai - līmeņa signalizācija, aktīvā plūsma, summētais plūsmas apjoms.



[5]
Šī projekta ietvaros ir jānodrošina abas KSS ar gatavību datu pārraidei, t.i. komplektā jābūt iekļautiem GSM modemiem un antenām atbilstoši KSS specifikācijai (skatīt rasējumus failā “UKT LKT-6 K1 KSS” un failā “UKT LKT-12 RK1 KSS”). Atbilstoši visu pārējo iekārtu datu pārraides ierīcēm - tās jāparedz būvdaru apjoma failā norādītajā kompelktācijā (ar vai bez datu pārraides moduli), bez GSM modema. KSS vadības skapis un automātika nodrošināma kompleksi viena sūkņu ražotāja/piegādātāja apjomā. GSM modems ar antenu ietilpst KSS piegādes komplektā, bez SIM kartēm, bez abonēšanas. Datu pārraide un integrācija SCADA sistēmā tiks risināta cita projekta ietvaros.

[6]
Pasūtītājs pieļauj pilnīgi visa demontētā bruģa izmantošanu atkārtoti, ja tas ir demontēts saudzīgi, notīrīts un nav fiziski bojāts demontāžas procesā. Demontāžas metodi nosaka Izpildītājs. Bojātā bruģa apjoma vietā jāizbūvē jauns bruģa segums ar projektā minēto specifikāciju (līdzvērtīgs esošajam bruģim). 


Iepirkumu komisijas priekšsēdētāja						I. Novika

